**NOTĂ DE FUNDAMENTARE**

|  |
| --- |
| **Secţiunea 1****ORDONANŢĂ DE URGENŢĂ A GUVERNULUI****privind recuperarea sumelor plătite de statul român în contextul condamnării de către Curtea de Justiție a Uniunii Europene pentru nefinalizarea închiderii depozitelor de deșeuri neconforme** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ | Inițiativa Ministerului Mediului, Apelor și Pădurilor.În temeiul a[rt. 115 alin. (4) din Constituția României, republicată](http://legislatie.just.ro/Public/DetaliiDocumentAfis/47355#A635). |
| 2.2. | Descrierea situaţiei actuale | În prezent, în România, depozitarea deșeurilor este reglementată prin Ordonanța Guvernului nr. 2/2021 privind depozitarea deșeurilor, publicată în Monitorul Oficial, Partea I nr. 794 din 18 august 2021, cu modificările și completările ulterioare, care transpune în legislația națională Directiva (UE) 2018/850 a Parlamentului European și a Consiliului din 30 mai 2018 de modificare a Directivei 1999/31/CE privind depozitele de deșeuri (publicată în Jurnalul Oficial al Uniunii Europene, seria L nr. 150, din 14 iunie 2018, p. 100-108).Ca urmare a faptului că România nu a închis toate cele 68 de depozite neconforme de deșeuri, în data de 23.02.2022, Grefa Curții de Justiție a Uniunii Europene a transmis cererea introductivă de instanță în cauza C-109/22, având ca obiect procedura de infringement privind neexecutarea hotărârii pronunțate de Curtea de Justiție a Uniunii Europene la data de 18.10.2018 în cauza C- 301/17, Comisia Europeană împotriva României, vizând depozitele de deșeuri. Procedura scrisă a fost finalizată în data de 29.09.2022.În data de 14 decembrie 2023, Curtea de Justiție a Uniunii Europene (CJUE) a pronunțat hotărârea în cauza C-109/22 prin care obligă România la plata către Comisia Europeană a unei penalități cu titlu cominatoriu în cuantum de 600 de euro pe depozit de deșeuri și pe zi de întârziere în aplicarea măsurilor necesare pentru a se conforma Hotărârii din 18 octombrie 2018, Comisia/România (C‑301/17, EU:C:2018:846), începând de la data pronunțării prezentei hotărâri și până la cea a executării complete a Hotărârii din 18 octombrie 2018, Comisia/România (C‑301/17, EU:C:2018:846), obligă România la plata către Comisia Europeană a unei sume forfetare în cuantum de 1 500 000 de euro și la plata cheltuielilor de judecată.Conform prevederilor art. 12 alin. (1) și (11) din Ordonanța de urgență a Guvernului nr. 4/2009 privind reglementarea unor măsuri în domeniul bugetar, aprobată cu modificări prin Legea nr. 215/2009, cu modificările și completările ulterioare, sancțiunile pecuniare aplicate statului român de către Curtea de Justiție a Uniunii Europene se acoperă de către Ministerul Finanțelor, pe bază de documente legale (deciziile instanței Uniunii Europene, transmise Ministerului Finanțelor de către Ministerul Afacerilor Externe, în forma comunicată de Curtea de Justiție a Uniunii Europene), din sumele prevăzute cu această destinație în bugetul de stat.Conform prevederilor art. 11, art. 12, art. 15, art. 31 și art. 32 din Ordonanța Guvernului nr. 2/2021 privind depozitarea deșeurilor, cu modificările și completările ulterioare, primarii, președinții de consilii județene, consiliile județene, prin aparatele proprii de specialitate, sau, după caz, Consiliul General al Municipiului București, prin aparatul de specialitate al primarului general al municipiului București, la propunerea primarilor sectoarelor municipiului București au atribuții și responsabilități privind desfășurarea activităților de depozitare a deșeurilor, în ceea ce privește următoarele: construcția de depozite de deșeuri municipale numai pe terenuri aflate în proprietatea lor și delegarea operării serviciului de depozitare unui operator economic, luarea de măsuri ca atât costurile prevăzute pentru construirea și exploatarea unui depozit de deșeuri municipale, cât și costurile estimate pentru închiderea și monitorizarea post închidere a depozitului, respectiv costurile pentru fondul de închidere, precum și garanția financiară de mediu să fie acoperite de tariful practicat de operator pentru depozitarea fiecărui tip de deșeu în acel depozit, luarea măsurilor necesare pentru ca operatorii de salubrizare care desfășoară activități de colectare și transport să depună aceste deșeuri conform contractului de delegare a gestiunii serviciului de salubrizare prin concesiune, impunerea prin contractele de delegare a gestiunii încheiate cu titularii/operatorii depozitelor de deșeuri municipale, constituirea fondului pentru închiderea și monitorizarea post închidere a depozitului; în situația în care depozitul în operare atinge pragul de 75% din capacitatea proiectată, autoritățile administrației publice locale au obligația de a lua măsuri pentru deschiderea unui depozit de deșeuri municipale, conform cu cerințele legislației specifice.De asemenea, conform prevederilor Ordonanței Guvernului nr. 2/2021, cu modificările și completările ulterioare, operatorii depozitelor prevăzute în anexa nr. 5 a aceleiași ordonanțe, au obligația să le închidă, ca urmare a Hotărârii Curții de Justiție a Uniunii Europene în Cauza C-109/2022, Comisia Europeană/România sau a altor proceduri declanșate de Comisia Europeană împotriva României. |
| 2.3. | Schimbări preconizate | Măsurile legislative propuse vizează transferarea către unitățile administrativ-teritoriale, a responsabilității plății sumelor forfetare și a penalităților cominatorii care decurg din condamnarea statului român la Curtea de Justiție a Uniunii Europene, pentru depășirea valorilor-limită pentru nefinalizarea procedurilor de închidere a depozitelor de deșeuri neconforme care fac obiectul Cauzei C-301/17.Astfel, pentru depozitele neconforme clasa "b" din zona urbană prevăzute în anexa nr. 5 - Tabelele 5.1 și 5.2 la Ordonanța Guvernului nr. 2/2021, cu modificările și completările ulterioare, sumele acoperite de către Ministerul Finanțelor, se recuperează de la unitățile administrativ-teritoriale titulare ale obligațiilor de mediu, în termen de 12 luni și se constituie titlu executoriu la bugetul local.Pentru depozitele neconforme de deșeuri industriale periculoase și nepericuloase prevăzute în anexa nr. 5 - Tabelele 5.3 și 5.4 la Ordonanța Guvernului nr. 2/2021, cu modificările și completările ulterioare, sumele acoperite de către Ministerul Finanțelor, pe bază de documente legale, din sumele prevăzute cu această destinație în bugetul de stat. se recuperează la bugetul de stat de la operatorii economici titulari ai obligațiilor de mediu, în termen de 12 luni.De asemenea, se reglementează faptul că în situația în care, la data emiterii ordonanței de urgență a Guvernului, statul român și/sau Administrația Fondului pentru Mediu a cheltuit sume pentru închiderea depozitelor de deșeuri neconforme care fac obiectul Cauzei C-109/22, acestea se constituie titlu executoriu la titularii obligațiilor de mediu și se recuperează de la aceștia în termen de 12 luni. |
| 2.4. | Alte informaţii | Nu au fost identificate. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | În data de 14 decembrie 2023 Curtea de Justiție a Uniunii Europene (CJUE) a pronunțat hotărârea în cauza C-109/22 prin care obligă România la plata către Comisia Europeană a unei penalități cu titlu cominatoriu în cuantum de 600 de euro pe depozit de deșeuri și pe zi de întârziere în aplicarea măsurilor necesare pentru a se conforma Hotărârii din 18 octombrie 2018, Comisia/România (C‑301/17, EU:C:2018:846), începând de la data pronunțării prezentei hotărâri și până la cea a executării complete a Hotărârii din 18 octombrie 2018, Comisia/România (C‑301/17, EU:C:2018:846), obligă România la plata către Comisia Europeană a unei sume forfetare în cuantum de 1 500 000 de euro și la plata cheltuielilor de judecată. Din jurisprudența Curții de Justiție a Uniunii Europene, respectiv, Hotărârea CJUE în cauza C-104/15, Comisia împotriva României, punctele 100 și 115, înțelegem:*100 - În această privință, este necesar să se arate mai exact că, în pofida lichidării societății care operează iazul Boșneag – extindere, autoritățile române ar fi putut să decidă, dacă era cazul, realizarea sistemului de hidrotransport și includerea costului acestei intervenții, cu titlu de creanță a statului, în masa credală a societății în lichidare.**115 - În plus, deși este adevărat că articolul 13 alineatul (2) din Directiva 2006/21 impune autorităților naționale numai obligația de a se asigura că operatorul adoptă măsurile adecvate pentru a atinge un astfel de obiectiv, totuși această dispoziție nu poate fi interpretată în sensul că exclude asumarea de către autoritățile menționate a obligației de a se substitui unui operator în mod vădit în culpă, cu condiția ca costul operațiunilor realizate să fie imputat acestuia din urmă, astfel cum s‑a arătat la punctul 100 din prezenta hotărâre*.Astfel, chiar dacă operatorii economici sau unitățile administrativ-teritoriale sunt în culpă, acest aspect nu exclude și nu atenuează răspunderea statului pentru nerespectarea dreptului Uniunii Europene.În hotărârea CJUE C-104/15, Comisia împotriva României, punctul 115, o soluție indicată chiar de instanța Uniunii Europene a fost asumarea de către autorități a obligației de a se substitui unui operator aflat în mod vădit în culpă, ulterior fiind urmărită recuperarea cheltuielilor de către stat. În consens cu cele menționate, obligația României de plată trebuie îndeplinită, în prezent, conform prevederilor art. 12 alin. (1) și (11) din Ordonanța de urgență a Guvernului nr. 4/2009 privind reglementarea unor măsuri în domeniul bugetar, aprobată cu modificări prin Legea nr. 215/2009, cu modificările și completările ulterioare. Măsurile legislative propuse vizează transferarea către unitățile administrativ-teritoriale a responsabilității plății sumei forfetare și a penalităților cominatorii care decurg din condamnarea statului român la CJUE pentru nefinalizarea procedurilor de închidere a depozitelor de deșeuri neconforme care fac obiectul Cauzei C-109/22  |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul de act normativ nu se referă la acest subiect. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) – |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |
| a) buget de stat, din acesta:(i) impozit pe profit(ii) impozit pe venit | Proiectul de act normativ nu se referă la acest subiect. |
| b) bugete locale(i) impozit pe profit | Proiectul de act normativ nu se referă la acest subiect. |
| c) bugetul asigurărilor sociale de stat:(i) contribuţii de asigurări | Proiectul de act normativ nu se referă la acest subiect. |
| d) alte tipuri de venituri(se va menționa natura acestora) | Proiectul de act normativ nu se referă la acest subiect. |
| 4.2. Modificări ale cheltuielilor bugetare, plus/minus, din care: |
| a) buget de stat, din acesta:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| b) bugete locale:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| c) bugetul asigurărilor sociale de stat:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |
| d) alte tipuri de cheltuieli(se va menționa natura acestora) | Proiectul de act normativ nu se referă la acest subiect. |
| 4.3. Impact financiar, plus/minus, din care: |
| a) buget de stat | Sancţiunile pecuniare aplicate statului român de către Curtea de Justiţie a Uniunii Europene în cauza C-109/22, cheltuielile de închidere a depozitelor pentru care nu există titulari ai proprietății respective și cheltuielile de închidere a depozitelor efectuate înainte de publicarea acestei OUG suportate de la bugetul de stat  |
| b) bugete locale | Cheltuielile de închidere a depozitele neconforme clasa "b" din zona urbană se constituie titlu executoriu la bugetul local și se recuperează la bugetul de stat de la unitățile administrativ-teritoriale titulare ale obligațiilor de mediu, în termen de 12 luni. |
| 4.4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect. |
| 4.8. Alte informații | În data de 14 decembrie 2023 Curtea de Justiție a Uniunii Europene (CJUE) a pronunțat hotărârea în cauza C-109/22 prin care obligă România la plata către Comisia Europeană a unei penalități cu titlu cominatoriu în cuantum de 600 de euro pe depozit de deșeuri și pe zi de întârziere în aplicarea măsurilor necesare pentru a se conforma Hotărârii din 18 octombrie 2018, Comisia/România (C‑301/17, EU:C:2018:846), începând de la data pronunțării prezentei hotărâri și până la cea a executării complete a Hotărârii din 18 octombrie 2018, Comisia/România (C‑301/17, EU:C:2018:846) și plata către Comisia Europeană a unei sume forfetare în cuantum de 1 500 000 de euro, precum și la plata cheltuielilor de judecată.  |
| **Secţiunea a 5-a****Efectele proiectului de act normativ asupra legislaţiei în vigoare**   |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Ca urmare a faptului că România nu a închis toate cele 68 de depozite neconforme de deșeuri, în data de 23.02.2022, Grefa Curții de Justiție a Uniunii Europene a transmis cererea introductivă de instanță în cauza C-109/22, având ca obiect procedura de infringement privind neexecutarea hotărârii pronunțate de Curtea de Justiție a Uniunii Europene la data de 18.10.2018 în cauza C- 301/17, Comisia Europeană împotriva României, vizând depozitele de deșeuri. Procedura scrisă a fost finalizată în data de 29.09.2022.În data de 14 decembrie 2023 Curtea de Justiție a Uniunii Europene (CJUE) a pronunțat hotărârea în cauza C-109/22 prin care obligă România la plata către Comisia Europeană a unei penalități cu titlu cominatoriu în cuantum de 600 de euro pe depozit de deșeuri și pe zi de întârziere în aplicarea măsurilor necesare pentru a se conforma Hotărârii din 18 octombrie 2018, Comisia/România (C‑301/17, EU:C:2018:846), începând de la data pronunțării prezentei hotărâri și până la cea a executării complete a Hotărârii din 18 octombrie 2018, Comisia/România (C‑301/17, EU:C:2018:846), la plata către Comisia Europeană a unei sume forfetare în cuantum de 1 500 000 de euro și la plata cheltuielilor de judecată. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Proiectul de act normativ nu se referă la acest subiect. |
| **Secţiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ a fost transmis, spre consultare, Asociației Municipiilor din România, Asociației Orașelor din România, Asociației Comunelor din România și Uniunii Naționale a Consiliilor Județene din România. |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţăriic) Consiliul Economic şi Social d) Consiliul Concurenţei e) Curtea de Conturi  | Proiectul de act normativ urmează să fie avizat de Consiliul Economic și Social și Consiliul Legislativ. |
| 6.6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
|  **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat proiectul de **Ordonanță de urgență a Guvernului privind recuperarea sumelor plătite de statul român în contextul condamnării de către Curtea de Justiție a Uniunii Europene pentru nefinalizarea închiderii depozitelor de deșeuri neconforme**, care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ŞI PĂDURILOR**

**MIRCEA FECHET**

**AVIZĂM:**

 **VICEPRIM-MINISTRU, VICEPRIM-MINISTRU,**

**MINISTRUL AFACERILOR INTERNE**

 **MARIAN - CĂTĂLIN PREDOIU MARIAN NEACȘU**

**MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**

**ADRIAN IOAN VEȘTEA**

**MINISTRUL FINANŢELOR**

**MARCEL IOAN BOLOȘ**

**MINISTRUL AFACERILOR EXTERNE**

**LUMINIȚA TEODORA ODOBESCU**

**MINISTRUL JUSTIŢIEI**

**ALINA ȘTEFANIA GORGHIU**